Avy amin’ny fomba fanomanana ny iraka. Tianay hiharihary ihany ao am- pon’ny mpanomana ny iraka fa misy hita mitolila ny lohan’ireo iraka navoakany. Ny heviteny lalina mikasika ny dikan-teny, fivoasana teny, loharanon-teny, adi-hevitra, misy teny téchnique pastoral, évangélique, doctrine, dogmatique, théologique, etc etc. , no mameno ny toriteny sy ny resaka fa tsy teny misy aina mahakasika ny fon’ny ory sy ny mpanota. Dia hita tsotra izao fa loha feno fianarana te-hitosaka ety ivelany. Ny raharaha momba ny organisation koa dia tandroina mafy dia mafy na hampandeferina ny ara-panahy tsy tokony hampandeferina aza. Ny dinika ara- panahy miaraka amin’ny ora isehoan’ny finoana anefa, na eo amin’ny toriteny, ny eo amin’ny resaka, na eo amin’ny asa, dia tsy hita na hita ihany fa kely, mihihina, tsy mahatarika ny fanahy masina ho ao am-pon’ny ondry andrasany akory. Koa raha tahaka anay, dia tokony hanokanana ora sahaza ao amin’ny programan’ny kolejy izay hamakiana, handinihina, hiadiana hevitra, hanadinana ny asa vokatry ny finoana ao amin’ny tantaran’ireo mpiasan’andriamanitra velona sy miasa tanatin’ny vavaka sy ny finoana ka nahefa be na dia nitrandraka tao amin’ny tany ngazana aza. Ohatra ny tantaran’ny asan-dry hudson taylor tany chine, eto. Hampirehitra afo hafa ao am-pon’ny iraka ny fandrenesana ny tantara mahagaga, mampangitakitaka, mampitsetra, mampahory, mahafaly, maharavoravo toy ireny, ary inoana fa hitera-boka-tsoa ho an’ny asa iombonantsika. Avy amin’ny fomba fampiasa ny iraka. Manimba ny asa ny fanandrianana ny statistique. Tena ilaina, tsy azo avela ny statistique, isa milaza ny toetry ny asa atao, nefa tsy tokony hatao ho hany fitaratra fijerena ny fandrosoana na ny fihemoran’ny asan’ny evanjelisitra izy; fa raha izany, dia fomba mampidi-doza ny mitaky sy ny miezaka manao statistique eo amin’ny asa zay ara-panahy no tena maha izy azy. Hita etsy sy eroa ankehitriny, any anindrana, fa misy zana-piangonana naorina hamonjena statistique, satria tsy misy olona ara-panahy mitondra azy ireny akory; indraindray sarina mpiandry tsy mbola teraka indray ka tsy afaka hilaza izay tsy hitany sy tsy reny ny amin’ny fahaterahana indray no mifindrafindra mitondra ireny zana- piangonana ireny ; ary any amin’ny toerana sasany aza mba hamonjena ny statistiques isan-karazany, dia izay havanana amin’ny vola sy ny fitenena na, na mpimamo izy, na mpijangajanga no fototra ikimpiana. Anankinana ny aim- piangonana. Ny ilaina hataon’ny mpaniraka evanjelisitra ary, dia ny hananany maika mpiasa hitety tsy an-kijanona ireo faritany iasan’ny evanjelisitra ireo. Ireny mamangy ireny dia handray volana 1 na 2 na mihoatra aza isaky ny faritany tsidihany. Tsy hitory ny tenin’ny fiainana izy tsy akory, fa handinika hatramin’ny fanorenany ny asa vitan’ny evanjelisitra, hiara-midinika aminy izay tokony hatao, hanoro hevitra azy, hiara-mivavaka, hanandravana azy izay tokony horavana zana- piangonana tsy misy mpitondra hahato kely aloha, fikarakarana olona ara-panahy hamelona indray ireny zana-piangonana ireny mazava ho azy, fa olona zatra amin’ny evangélisation , efa nandinika sy nampitovy fomba samihafa teo amin’ny pratique no ilaina hamangy, fa tsy izay olona mpitana birao sy mpanao adi-hevitra. Ary ny filazana sy rapaoron’ireny mpamangy ireny dia hanitsy ny asan’ny statistique ao an-tsain’ny mpaniraka sy ao an-dohan’ny iraka. Avy amin’ny fomba fiasan’ny iraka. Izay rehetra efa nikarakara ny fitaomana ny mpanota sy ny fampianarana ny tenin’andriamanitra ireo vao manantona dia mahatsiaro fa ilana fotoana maharitra sy faharetana ny asa atao vao ahazoana olona anankiray. Ady sarotra. Noho izany raha tiana ho vanona ny asan’ny evanjelisitra dia tsy maintsy avela ilay fomba mametraka azy ao amin’ny tanan-dehibe anankiray centre , mamela azy hiorim-ponenana ao, ka amin’ny fitsidihana, fitetezam-paritany tourneés ihany no hikarakarany ireo olona marobe ao amin’ny fitandremany. Tokony hifidy tanàna 2 na 4 ao amin’ny faritany ny evanjelisitra izay hataony foiben-toerana mandritra ny herintaona sy tapany eo ho eo avy. Ny ho kendreny indrindra ao amin’ireny tanàna ireny, dia ivelan’ny fotoam-pivavahana isan-karazany, eto dia hanararaotra izay fotoana mety mitranga, mba hahitana ireo olona terem-panahy te handroso eo amin’ny fiainana kristiana, mba hikolokoloany azy; ary avy amin’izany no hahazoany mpitandrina, katekista hiandraikitra ny zana-piangonana rehetra izay tiany haorina sy hananany mpandray vongam-panasina hanondrotra ny fiainana ankapobery ao